Egineg

Egineg ( e galleg) a zo ur gumun eus Breizh e kanton Liverieg e departamant Il-ha-Gwilen.

Eginegiz hag Eginegadezed a vez graet eus hec'h annezidi.

 Douaroniezh 
 10 km zo eus Egineg da Roazhon, ar gêr vras er c'hornôg dezhi, e kember ar stêrioù Chevré ha Gwilen hag a ziskouez, peurgetket, he bevenn su gant kumun nes Noal-ar-Gwilen.
 Darempredet e vez Egineg gant hent-houarn Roazhon-Ar Mañs dre harz Noal-Egineg.
 Kumunioù amezek : Saozon-Sevigneg; Torigneg-Fouilharzh; Liverieg; Beuzid-ar-C'hoadoù; Servon; Brec'heg; Noal-ar-Gwilen

 Anv 
 A. Marteville et P. Varin (1843) : Parochia de Acigneio.
 Dauzat et Rostaing (1963-1978) : "de Accigneio, war dro 1330; diwar anv den latin *Accinius (> Accius) + lostger -acum".
 J-Y Le Moing (1990) : "Acigniacum, 1030 Ab. Bossard; B.N
 Erwan Vallerie (1995) : "Aciniacum 1030; Acigniacum 1030; de Accigneio 1330'.
 Embannadurioù Flohic : diwar anv-den galian ha roman Accinius pe diwar accinere, "gourizañ", daveiñ d'an div stêr war dro ar gumunn.

 Ardamez 
Froger & Pressensé : En erminoù, e dreustell divouedet en gul karget gant teir flourdilizenn en aour.

 Istor 

 Kent 1790 
J.B Ogée, p. 36 : war ar stêr Gwilen, 2 lev biz-reter Roazhon, e eskopti hag e eil-dileuriadurezh
  kantved 
 Brezel-bed kentañ  
 Mervel a reas 70 gwaz ag ar gumun abalamour d'ar brezel hervez monumant ar re varv, da lâret eo 4,09% ag ar boblañs hervez an niveradeg bet graet e 1911Monumant ar re varv - Memorial Genweb.
 Eil Brezel-bed 
 Mervel a reas seizh den eus ar gumun abalamour d'ar brezelMonumant ar re varv - Memorial Genweb.
 Monumantoù ha traoù heverk 

 Iliz katolik Sant Varzhin.

 Monumant ar re varv e-tal an iliz katolik, luc'hskeudennoùMemorial Genweb.
 Plakennoù ar re varv (1914-1918 ha 1939-1945) en iliz katolik, luc’hskeudennoùMemorial Genweb.

 Emdroadur ar boblañs 

 Melestradurezh 

 Tud 
 Alan a Egineg, un aotrou meur a Vreizh, e stourmas ouzh Richarzh, roue Bro Saoz, evit dieubiñ Koñstansia, intañvez Jafrez II, lazhet e 1186, hag ouzh Yann Dizouar goude muntr Arzhur Iañ.
 Pêr a Egineg, mignon da Loeiz a Anjev, e stourmas gantañ a-enep ar Saozhn e Gwiana, e Poatev, ha lec'hioù all. Goude-se ez eas gant e vignon da vrezeliñ e Provañs, Naplez, Sikilia. Goude marv Loeiz er brezel-se, deu-t eo en-dro e-kichen Mari a Vreizh, intañvez Loeiz, en em lakaas da servijout Loeiz II, dug Anjev evit adkemer rouantelezh Naplez. Savet senesal meur a Brovañs, hag anvet "ar marc'heg dizaon ha direbech". Loeiz II a roas dezhañ baronelezhioù Merarques ha Val-Frenetie hag e werzhas dezhañ, evit nebeut, beskontelezh Grimaud-Reilland. Pêr a Egineg a varvas e Vienna, e Daofinelezh, ha douaret eo en iliz Sant-Anton, gant e wreg Elen a Anguien.
 Yann a Egineg, breur Pêr, e oa gant 120 marc'heg brezhon ouzh emgann Nicopolis, e Turkia, e 1396.
 Yann a Egineg, mab-bihan an hini diaraok, marc'heg urzhioù ar roue (1), denjentil kambr ar roue, letanant-jeneral evit Breizh.
 Yann a Egineg, mab an hini diaraok, e oa e Milan e 1521, ha gemeras perzh ouzh emgann Pavia.
 Fañch a Egineg, bet lazhet e-kerzh emgann Monkontour, e bro Poatev, e 1579.
 Yann a Egineg, e vab, n'en eus ganet paotr ebet. E verc'h, Judith a Egineg, a zo bet dimezet da Charlez a Gosse, kont Brissac, marichal c'hall, marc'heg urzhioù ar roue, e letanant-jeneral evit Breizh. Herri IV, roue Frañs, e savas Egineg da varkizelezh e 1609.
(1) : Nac'het eo an dra-se gant Marteville & Varin : urzh ar Spered Santel, urzh ar Roue, a zo bet savet nemet e 1578. Asantiñ a reont gant Urzh Sant-Mikael evit Yann a Egineg.

 Ardamezeg ar familhoù 
80pxd'Acigné,
aotrounez al lec'h seen erminoù, e dreustell divouedet en gul karget gant teir flourdilizenn en aour80pxd'Argentré,
aotrounez les Forgesen argant e groaz pavek en glazur

 Gevelliñ 
 Bro Kêr Abaoe border|25px Alamagn Wachtendonk 1980 border|25px Roumania Șeica Mare 1993

 Liammoù diavaez 

 Lec'hienn ofisiel ar gumun
  Egineg e Geobreizh

 Levrlennadur  
 Ogée : Dictionnaire historique et géographique de la province de Bretagne; war dro 1780; 
 MM. A. Marteville et P. Varin, warlec'hien Ogée, 1843.
 Albert Dauzat et Charles Rostaing : Dictionnaire étymologique des noms de lieux de France. Embannadurioù Guénégaud. Paris. 1963.
 Jean-Yves Le Moing : Les noms de lieux bretons de Haute-Bretagne. Coop Breizh. 1990
 Embannadurioù Flohic : Le patrimoine des communes d'Ille-et-Vilaine. 2000
 Erwan Vallerie : Traité de toponymie historique de la Bretagne. (3 volumes). Embannadurioù An Here. 1995.
 Michel Froger & Michel Pressensé : Armorial des communes des Côtes d'Armor et Ille et Vilaine. 2008.
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

 Daveoù ha notennoù 

Rummad:Kumunioù Il-ha-Gwilen